Here is a page extracted from Wikipedia that may contain CSS, HTML, and a lot of unformatted text.

Title: ادولف هيتلر
Content: ادولف هيتلر (Adolf Hitler) (20 ابريل 1889 – 30 ابريل 1945) كان زعيم سياسى المانى و ديكتاتور نازى اتولد فى النمسا و كان قائد الحزب النازى المعروف بـ حزب العمال الالمانى الاشتراكى الوطنى ( Nationalsozialistische Deutsche Arbeiterpartei) و المشهور بـ النازيه اللى اسسها هيتلر. هيتلر حكم المانيا من سنة 1933 و اتسبب فى نشوب الحرب العالميه التانيه و انتحر سنة 1945 بعد ما اتغلب و ادمرت المانيا تقريبا.

مناصب 
ادولف هيتلر مسك منصب مستشار المانيا (رايخسكانتسلير) من 30 يناير 1933.

مسك منصب مرشد (قائد) المانيا (فوهرير) من 2 اغسطس 1934 وجمع بين المنصبين الفوهرير و الرايخسكانتسلير لحد موته يوم 30 ابريل سنة 1945. فى عهده اسس المنظمه اللى عرفت باسم جيستابو اللى كانت تقتل و تقبض على الرافضين لنظام الحكم بتاعه.

انقلاب بير هول 

هيتلر و الحزب النازى حاولوا يقوموا بانقلاب كى يستولوا على السلطه و يسطير على بافاريا, الحركة بدات يوم 8 نوفمبر بليل و استمرت لحد ظهر النهارده التانى فى 9 نوفمبر من سنة 1923. ابتدأ الانقلاب لما هيتلر و وحدات النخبه النازيه (س.س) اقتحموا واحد من الاندية المشهورة فى جنوب المانيا و كان بتحصل فيه اجتماعات و مناقشات بتناقش الاوضاع السياسيه و الاجتماعيه و الافكار فى المانيا. اعلن هيتلر انه شكل حكومه جديده بمساعدة وتائيد الجنرال لودندورف. وطلب, تحت تهديد السلاح, كل الموجودين انهم يدعموه و يساعدوه فى اطاحة بالحكومة الموجوده ، و طلع هو و اعضاء الحزب مع وحدات النخبه النازيه (س.س) مسلحين لحد وزارة الحرب البافريه عشان يطيحوا بالحكومه و يكونوا حكومتهم, بس السلطات كانت عاملها حسابها و مستعده بسبب المعلومات اللى وصلت ليهم من المعارضين بتوع هيتلر اللى عرفوا يهربوا من مقر النادى. حصلت اشتبكات بين اعضاء الحزب النازى و الحكومه و وخلصت بمقتل 19 واحد من الحزب النازى و 4 من قوات البافاريه و بتفكيك المسيره و المظاهرة ، و تم القبض على هيتلر و تم تحويله للمحاكمة بتهمة الخيانه العظمى.

شوف كمان 
 نازيه
 كفاحى
 المانيا النازيه
 جيستابو
 هولوكوست

لينكات برانيه 
 
  – real life footage in documentaries
  – as portrayed in film and TV
 
 
 Hitler 1942 conversation with Mannerheim (only known recording of him speaking in a normal tone)

مصادر 

مواليد 1889
وفيات 1945
عسكريين المان
سياسيين المان
المان نمساويين
مستشارين المان
منتحرين
نازيين
الحرب العالميه التانيه
مجرمين المان
ادينو بجرايم ضد البشريه
المانيا النازيه